Futbol ishqibozlari Beylni Neymardan ustun qo‘yishdi

Ispaniyaning mashhur Marca nashri oʻtkazgan soʻrovnoma futbol muxlislarining bir qismiga juda yoqib, boshqa yana bir qismining asabini tilkalashi turgan gap.
Tanlovga ikki nomzod qoʻyilgan: Garet Beyl (Real Madrid) va Neymar (Barselona). “Kim bilan tuzilgan shartnoma o‘zini oqlamoqda?” savoli bilan murojaat qilingan ushbu soʻrovnomada nashr muxlislari internet orqali futbolchilarga ovoz bergan.
Soʻrovnoma natijalariga koʻra, Beyl 60%, Neymar esa 40% ovoz toʻplagan!

 Beyl va Neymar
Beyl Neymardan 1,5 barobar koʻp ovoz toʻplagan, ularning transfer narxlari ham bir-biridan xuddi shunday farq qiladi! Garet Beyl madridliklar safiga 91 million yevro evaziga kelib qoʻshilgan, Neymarning Barselonaga oʻtish narxi esa 57 million yevro boʻlgan.
Shuni ham ta’kidlab oʻtish joizki, Neymar transfer mavsumi boshida xarid qilingan, Beylning transferi esa mavsum soʻngida amalga oshirilgan. Balki, shuning uchun ham muxlislar nazdida Beylning koʻchishi esda qolarliroq koʻringandir…
Siz nima deb oʻylaysiz? Kim bilan tuzilgan shartnomadan manfaat ko‘proq bo‘lmoqda?